Document ID: 32007R1037

KOMMISSIONENS FORORDNING (EF) Nr. 1037/2007
af 29. august 2007
om suspension af indførsel i Fællesskabet af enheder af visse arter af vilde dyr og planter
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 338/97 af 9. december 1996 om beskyttelse af vilde dyr og planter ved kontrol af handelen hermed (1), særlig artikel 19, stk. 2,
efter høring af Den Videnskabelige Undersøgelsesgruppe, og
ud fra følgende betragtninger:
(1)
Kommissionen kan ifølge artikel 4, stk. 6, i forordning (EF) nr. 338/97 fastsætte restriktioner for indførsel i Fællesskabet af enheder af visse arter i overensstemmelse med betingelserne fastsat i litra a) til d). Der er endvidere fastsat gennemførelsesforanstaltninger for sådanne restriktioner i Kommissionens forordning (EF) nr. 865/2006 af 4. maj 2006 om gennemførelsesbestemmelser til Rådets forordning (EF) nr. 338/97 om beskyttelse af vilde dyr og planter ved kontrol af handelen hermed (2).
(2)
En liste over arter, for hvilke indførsel i Fællesskabet er suspenderet, er fastsat ved Kommissionens forordning (EF) nr. 349/2003 af 25. februar 2003 om suspension af indførsel i Fællesskabet af enheder af visse arter af vilde dyr og planter (3).
(3)
Udvidelsen af Den Europæiske Union til 27 medlemsstater fra den 1. januar 2007 medfører, at de eksisterende suspensioner vedrørende arter med oprindelse i de nye medlemsstater bør slettes fra denne liste.
(4)
Ud fra nye oplysninger har Den Videnskabelige Undersøgelsesgruppe konkluderet, at bevaringsstatus for visse arter opført i bilag A og B til forordning (EF) nr. 338/97 vil blive bragt i alvorlig fare, hvis indførslen af disse i Fællesskabet fra visse oprindelseslande ikke suspenderes. Indførsel af følgende arter bør derfor suspenderes: Capra falconeri fra Uzbekistan (jagttrofæer); Manis temminckii fra Den Demokratiske Republik Congo; Hieraaetus ayresii, Polemaetus bellicosus, Sagittarius serpentarius, Poicephalus gulielmi, Glaucidium perlatum, Scotopelia bouvieri og Chamaeleo montium fra Cameroun; Torgos tracheliotus fra Cameroun og Sudan; Coracopsis vasa fra Madagaskar; Otus leucotis fra Guinea; Geochelone sulcata fra Togo (opdrættede enheder); Pelochelys cantorii, Hippocampus barbouri, H. comes, H. histrix og H. spinosissimus fra Indonesien; Strombus gigas fra Grenada; Agaricia agaricites fra Haiti; Platygyra sinensis fra Tonga; Dendrobium bellatulum, D. wardianum og Phalaenopsis parishii fra Vietnam.
(5)
Den Videnskabelige Undersøgelsesgruppe har endvidere konkluderet, at der ud fra de nyeste tilgængelige oplysninger ikke længere er belæg for at suspendere indførsel i Fællesskabet af arterne: Kinixys erosa fra Togo; Phelsuma minuthi og Furcifer pardalis (opdrættede enheder) fra Madagaskar; Chamaeleo gracilis (opdrættede enheder af en længde på under 8 cm fra snude til kloak), Chamaeleo senegalensis (opdrættede enheder af en længde på under 6 cm fra snude til kloak) og Varanus exanthematicus (opdrættede enheder af en længde på under 35 cm) fra Togo; Strombus gigas fra Antigua og Barbuda, Barbados, Dominica, Haiti, Trinidad og Tobago; Galanthus nivalis fra Bulgarien; Pericopsis elata fra Den Centralafrikanske Republik og Republikken Congo; Ophrys insectifera, O. sphegodes, Orchis papilionacea og O. simia fra Rumænien.
(6)
Der er foretaget en høring af alle oprindelseslandene for de arter, der er omfattet af de nye restriktioner for indførsel, som er omhandlet i denne forordning.
(7)
Listen over arter, for hvilke indførsel i Fællesskabet er suspenderet, bør derfor ændres. I betragtning af antallet af tidligere ændringer, bør forordning (EF) nr. 349/2003 udskiftes af klarhedshensyn.
(8)
Foranstaltningerne i denne forordning er i overensstemmelse med udtalelse fra Udvalget for Handel med Vilde Dyr og Planter -
UDSTEDT FØLGENDE FORORDNING:
Artikel 1
Indførsel i Fællesskabet af enheder af de arter af vilde dyr og planter, der er opført i bilaget til denne forordning, suspenderes herved, jf. dog artikel 71 i forordning (EF) nr. 865/2006.
Artikel 2
Forordning (EF) nr. 349/2003 ophæves.
Henvisninger til den ophævede forordning betragtes som henvisninger til nærværende forordning.
Artikel 3
Denne forordning træder i kraft på tyvendedagen efter offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 29. august 2007.

Labels: 3
20